Diari Oficial de la Generalitat Valenciana


Sumari del DOGV 9466, del 09-11-2022 (2022/10583)

RESOLUCIÓ de 3 de novembre de 2022, de la directora general d'Innovació Educativa i Ordenació, de concessió de subvencions per a finançar el foment d'activitats de la participació, associació i formació de mares i pares de l'alumnat, realitzades per les associacions de mares i pares d'alumnes de centres docents no universitaris de la Comunitat Valenciana sostinguts amb fons públics, les seues federacions i confederacions, convocades per la Resolució de 10 de juny de 2022, de la Conselleria d'Educació, Cultura i Esport.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9466

Data del DOGV
:   09-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10718


Data del document
:   03-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 3 de novembre de 2022, de la directora general d'Innovació Educativa i Ordenació, de concessió de subvencions per a finançar el foment d'activitats de la participació, associació i formació de mares i pares de l'alumnat, realitzades per les associacions de mares i pares d'alumnes de centres docents no universitaris de la Comunitat Valenciana sostinguts amb fons públics, les seues federacions i confederacions, convocades per la Resolució de 10 de juny de 2022, de la Conselleria d'Educació, Cultura i Esport. [2022/10603]  
Per l'Ordre 29/2016, de 17 de juny, de la Conselleria d'Educació, Investigació, Cultura i Esport, es van aprovar les bases reguladores per a la concessió de subvencions dirigides a les associacions de mares i pares d'alumnes, associacions d'alumnes, les seues federacions i confederacions (DOGV 7809, 20.06.2016).   
L'article 3 de l'esmentada ordre disposa que el procediment de concessió, per concurrència competitiva, s'iniciarà d'ofici mitjançant una convocatòria pública adoptada per una resolució de l'òrgan competent i publicada en el Diari Oficial de la Generalitat Valenciana i que cada convocatòria determinarà el col·lectiu al qual va destinada la subvenció corresponent.  
Per la Resolució de 10 de juny de 2022, de la Conselleria d'Educació, Cultura i Esport (DOGV 9364, 17.06.2022), es van convocar subvencions per a finançar el foment d'activitats de la participació, associació i formació de mares i pares de l'alumnat, realitzades per les associacions de mares i pares d'alumnes de centres docents no universitaris de la Comunitat Valenciana sostinguts amb fons públics, les seues federacions i confederacions.  
D'acord amb l'apartat resolutiu segon de la convocatòria, l'import global màxim destinat a les subvencions a què es refereix aquesta convocatòria és de 598.578,14 euros. La quantitat esmentada es finançarà a càrrec de la línia de subvenció S0022000 de l'aplicació pressupostària 84.01.30.630.26, capítol IV, prevista en la Llei 8/2021, de 30 de desembre, de pressupostos de la Generalitat per a l'exercici 2022.  
  
Atesos els seus respectius àmbits de representació i d'acció territorial, es realitza un repartiment entre les AMPA i confederacions i federacions d'AMPA, a fi d'assegurar les dotacions necessàries per al seu correcte funcionament i les seues activitats. Això motiva que el repartiment de la línia de subvenció siga:  
a) Entre les AMPA: 230 subvencions de 900 euros, amb un import total de 207.000 euros.  
b) La resta de l'import total de la subvenció, que ascendeix a 391.578,14 euros, es destinarà a les confederacions i federacions d'AMPA i es distribuirà de la manera següent:  
b.1) A les confederacions de federacions d'AMPA els correspon un import global de 245.000 euros.  
b.2) A les federacions d'AMPA els correspon un import global de 146.578,14 euros.  
  
D'acord amb l'article 8 de l'Ordre 29/2016, de 17 de juny, i de l'apartat resolutiu seté de la Resolució de 10 de juny de 2022, es van publicar en la web de la Conselleria d'Educació, Cultura i Esport https://ceice.gva.es/va/web/madres-padres-alumnos/subvenciones i en la seu electrònica de la Generalitat, https://sede.gva.es, les relacions d'entitats sol·licitants que havien estat admeses (annex I), les que havien d'esmenar determinats aspectes de la sol·licitud presentada (annex II) i les que havien estat excloses (annex III), per tal que les entitats que s'indiquen en l'annex II així com les entitats que s'havien omés per no figurar en les relacions d'admesos (annex I) ni exclosos (annex III) esmenaren la falta i/o adjuntaren els documents que s'indicaven en el requeriment, en el termini de 10 dies hàbils des de la publicació del requeriment.  
  
Tal com preveuen els articles 11 de l'ordre de bases i l'apartat resolutiu huité de la convocatòria, l'avaluació de les sol·licituds de concessió de subvencions ha sigut realitzada per la comissió avaluadora constituïda a l'efecte, que, després de l'estudi i revisió de la totalitat de sol·licituds presentades, ha emés el corresponent informe, que conté la puntuació obtinguda per cada una de les sol·licituds admeses. Així mateix, comprén la relació de sol·licituds que no han sigut valorades per considerar que concorren en aquestes motius per a la seua inadmissió o desistiment.   
Per a la valoració de les sol·licituds s'han aplicat els criteris assenyalats en els apartats resolutius nové i deu de la resolució de convocatòria i en l'Ordre 29/2016.  
Finalment, de conformitat amb el que es preveu en l'apartat resolutiu onze de la convocatòria i en l'article 12 de l'ordre de bases reguladores, i en vista de l'informe emés per la comissió avaluadora, la Subdirecció General d'Innovació i Qualitat Educativa ha elevat a aquesta direcció general la proposta de resolució per a la concessió d'aquestes subvencions, que van ser convocades mitjançant la Resolució de 10 de juny de 2022.  
En vista de tot això, per delegació de la consellera d'Educació, Cultura i Esport, resolc:  
  
Primer  
Concedir amb càrrec a l'aplicació pressupostària 24.56.12.852.70, línia de subvenció S0022000 de la Conselleria d'Educació, Cultura i Esport, subvencions per import global de 207.000,00 euros distribuïts entre les 230 associacions de mares i pares d'alumnes que s'indiquen en l'annex I de la present resolució, per un import individualitzat de 900,00 euros a cadascuna d'aquestes; de la qual cosa resulta una quantitat total de 207.000,00 euros i un romanent de 0,00 euros.  
  
Segon  
Desestimar les sol·licituds presentades per les associacions de mares i pares d'alumnes que figuren en l'annex II, per les causes que s'hi indiquen.  
  
Tercer  
Concedir amb càrrec a l'aplicació pressupostària 03.99.14.760.98, línia de subvenció S0022000 de la Conselleria d'Educació, Cultura i Esport, subvencions per un import global de 245.000,00 euros distribuïts entre les confederacions de federacions d'associacions de mares i pares d'alumnes que s'indiquen en l'annex III de la present resolució per les quantitats indicades en aquest.  
  
Quart  
Concedir amb càrrec a l'aplicació pressupostària 48.99.99.642.73, línia de subvenció S0022000 de la Conselleria d'Educació, Cultura i Esport, subvencions per un import global de 146.578,14 euros distribuïts entre les federacions d'associacions de mares i pares d'alumnes que s'indiquen en l'annex III de la present resolució per les quantitats indicades en aquest.  
  
Cinqué  
Es lliurarà el 100 % de la subvenció a les entitats beneficiàries una vegada publicada la resolució de concessió i amb caràcter previ a la presentació de la justificació, d'acord amb l'exempció aprovada en l'article 44, apartat 2, paràgraf h), de la Llei de pressupostos per a l'exercici 2022 per a aquestes subvencions. Així mateix, i d'acord amb l'apartat 18, paràgraf u), del mateix article, les entitats beneficiàries de les subvencions concedides queden exemptes de l'obligació de prestar les garanties previstes per l'article 171, apartat 5, paràgraf f), de la Llei 1/2015, de 6 de febrer, d'hisenda pública, del sector públic instrumental i de subvencions.  
  
Sisé  
El termini de justificació de les subvencions concedides serà de 15 dies hàbils, a comptar des de l'endemà de la publicació de la resolució definitiva en la web de la Conselleria d'Educació, Cultura i Esport https://ceice.gva.es/va/web/madres-padres-alumnos/subvenciones i en la seu electrònica de la Generalitat, https://sede.gva.es.  
  
Les associacions, federacions i confederacions beneficiàries d'aquestes subvencions hauran de complir les obligacions i normes de justificació previstes en l'Ordre 29/2016, de 17 de juny, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió d'aquestes subvencions (DOGV 7809, 20.06.2016), així com en la Resolució de 10 de juny de 2022, de la Conselleria d'Educació, Cultura i Esport (DOGV 9364, 17.06.2022), de convocatòria de les referides subvencions.  
  
Contra la present resolució, que posa fi a la via administrativa, es podrà interposar un recurs contenciós administratiu, en el termini de dos mesos a comptar des de l'endemà de la publicació d'aquesta, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan, en el termini d'un mes computat en els mateixos termes, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que les persones interessades puguen presentar qualsevol altre recurs que estimen pertinent.  
  
València, 3 de novembre de 2022.- La directora general d'Innovació Educativa i Ordenació, p. d. (Resolució de 13 d'abril de 2022; DOGV 9328, 29.04.2022): Reis Gallego Perales.